દેવળમાં આશરો લઈને છુપાયેલા નિક્કોલો અને તેના પરિવાર પર ઘાતક હુમલો થયો. બાર જ વર્ષના નિક્કોલોના માથા અને ચહેરા પર તલવારના પાંચ જીવલેણ ઘા થયા. આ ભયાનક ઘટના પછી પણ, નિક્કોલોની મા પાસે એક ફૂટી કોડી પણ ન હતી કે મરવા પડેલા છોકરાને ડોક્ટરની સારવાર અપાવી શકે. માએ પોતાની રીતે થઈ શકે એટલી સુશ્રુસા કરી. નિક્કોલો વિશ્વખ્યાતિ લખાવીને આવ્યો હશે, તે બચી પણ ગયો, પણ તેનો ઊંડા ઘાવોભર્યો ચહેરો રાક્ષસી દેખાવનો બિહામણો બની ગયો હતો. ગળું પણ એ હદે ઘાયલ થઈ ગયું હતું કે ત્યાર પછી એના બોલવામાં કર્કશ તોતડાપણું આવી ગયું હતું. ( જે પ્રકારના અવાજને sturtering અને ઈટાલિયન ભાષામાં જેને ટાર્ટાગ્લિઆ કહેવાય છે, જેના કારણે નિક્કોલો ફોન્ટાના બની ગયો ટાર્ટાગ્લિઆ.)